ΚΑΝΟΝΙΣΜΟΣ (ΕΟΚ) αριθ. 687/93 ΤΗΣ ΕΠΙΤΡΟΠΗΣ της 25ης Μαρτίου 1993 για την τροποποίηση του κανονισμού (ΕΟΚ) αριθ. 1728/92 περί λεπτομερών κανόνων εφαρμογής του ειδικού καθεστώτος για τον εφοδιασμό σε προϊόντα σιτηρών των Καναρίων Νήσων και περί καθορισμού του προβλεπόμενου ισοζυγίου εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα στις Καναρίους Νήσους (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 4,

Εκτιμώντας:

ότι οι κοινοί λεπτομερείς κανόνες για την εφαρμογή του ειδικού καθεστώτος εφοδιασμού των Καναρίων Νήσων σε ορισμένα γεωργικά προϊόντα έχουν θεσπιστεί με τον κανονισμό (ΕΟΚ) αριθ. 1695/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2132/92 (4)-

ότι ο κανονισμός (ΕΟΚ) αριθ. 3719/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2101/92 (6), καθόρισε ιδίως τις λεπτομέρειες εφαρμογής των πιστοποιητικών εισαγωγής- ότι ο κανονισμός (ΕΟΚ) αριθ. 891/89 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3570/92 (8), έχει προβλέψει συμπληρωματικές διατάξεις ή παρεκκλίσεις ειδικά για τον τομέα των σιτηρών-

ότι, για να ληφθούν υπόψη οι ειδικές εμπορικές πρακτικές του τομέα των σιτηρών, ο κανονισμός (ΕΟΚ) αριθ. 1728/92 της Επιτροπής της 30ής Ιουνίου 1992 περί λεπτομερών κανόνων εφαρμογής του ειδικού καθεστώτος για τον εφοδιασμό σε προϊόντα σιτηρών των Καναρίων Νήσων και περί καθορισμού του προβλεπομένου ισοζυγίου εφοδιασμού (9), όπως τροποποιήθηκε από τον κανονισμό (ΕΟΚ) αριθ. 210/93 (10), έχει προβλέψει συμπληρωματικές ή παρεκλιτικές διατάξεις από τον κανονισμό (ΕΟΚ) αριθ. 1695/92-

ότι πράγματι, μεταξύ των συμπληρωματικών διατάξεων που έχουν προβλεφθεί από τον κανονισμό (ΕΟΚ) αριθ. 1728/92, έχει προβλεφθεί η προθεσμία των πέντε πρώτων εργάσιμων ημερών κάθε μήνα για την υποβολή των αιτήσεων χορηγήσεως πιστοποιητικών- ότι από την πείρα που αποκτήθηκε απεδείχθει ότι η προθεσμία της υποβολής των αιτήσεων πιστοποιητικών είναι ανεπαρκής και συνεπώς πρέπει να προβλεφθεί η προσαρμογή της προθεσμίας αυτής- ότι πρέπει συνεπώς να τροποποιηθεί ο κανονισμός (ΕΟΚ) αριθ. 1728/92-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4 παράγραφος 1 του κανονισμού (ΕΟΚ) αριθ. 1728/92 αντικαθίσταται από το ακόλουθο κείμενο:

"1. Οι αιτήσεις των πιστοποιητικών υποβάλλονται στην αρμόδια αρχή εντός των δέκα πρώτων εργάσιμων ημερών κάθε μήνα. Μία αίτηση πιστοποιητικού γίνεται αποδεκτή εάν:

α) δεν υπερβαίνει τη μέγιστη διαθέσιμη ποσότητα κατά την υποβολή αιτήσεως πιστοποιητικού-

β) πριν από τη λήξη της προθεσμίας που προβλέπεται για την υποβολή των αιτήσεων πιστοποιητικού, έχει προσκομισθεί απόδειξη ότι ο ενδιαφερόμενος έχει συστήσει εγγύηση 25 Ecu ανά τόνο."

Άρθρο 2

Ο παρών κανονισμός αρχίζει να ισχύει την 1η Απριλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 378 της 23. 12. 1992, σ. 23.

(3) ΕΕ αριθ. L 179 της 1. 7. 1992, σ. 1.

(4) ΕΕ αριθ. L 213 της 29. 7. 1992, σ. 25.

(5) ΕΕ αριθ. L 331 της 2. 12. 1988, σ. 1.

(6) ΕΕ αριθ. L 210 της 25. 7. 1992, σ. 18.

(7) ΕΕ αριθ. L 94 της 7. 4. 1989, σ. 13.

(8) ΕΕ αριθ. L 362 της 11. 12. 1992, σ. 51.

(9) ΕΕ αριθ. L 179 της 1. 7. 1992, σ. 104.

(10) ΕΕ αριθ. L 25 της 2. 2. 1993, σ. 20.